pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รพ.สมเด็จพระสังฆราช องค์ที่ 17 เปิดอาคาร “วินิจฉัยโรค ผ่าตัด และผู้ป่วยหนัก” ให้ชาวสุพรรณฯและพื้นที่ใกล้เคียง เข้าถึงบริการสุขภาพเพิ่มขึ้น
วันพุธที่ 6 มีนาคม 2567
รพ.สมเด็จพระสังฆราช องค์ที่ 17 เปิดอาคาร “วินิจฉัยโรค ผ่าตัด และผู้ป่วยหนัก” ให้ชาวสุพรรณฯและพื้นที่ใกล้เคียง เข้าถึงบริการสุขภาพเพิ่มขึ้น
รัฐมนตรีว่าการกระทรวงสาธารณสุข เปิดอาคาร “วินิจฉัยโรค ผ่าตัด และผู้ป่วยหนัก” รพ.สมเด็จพระสังฆราช องค์ที่ 17 จ.สุพรรณบุรี รองรับผู้ป่วยนอกได้เพิ่มขึ้นเป็น 1,500 คนต่อวัน ดูแลผู้ป่วยหนักทั้งศัลยกรรม อายุรกรรม และทารกแรกเกิด
รัฐมนตรีว่าการกระทรวงสาธารณสุข เปิดอาคาร “วินิจฉัยโรค ผ่าตัด และผู้ป่วยหนัก” รพ.สมเด็จพระสังฆราช องค์ที่ 17 จ.สุพรรณบุรี รองรับผู้ป่วยนอกได้เพิ่มขึ้นเป็น 1,500 คนต่อวัน ดูแลผู้ป่วยหนักทั้งศัลยกรรม อายุรกรรม และทารกแรกเกิด พร้อมยกระดับบริการด้วยระบบดิจิทัล ช่วยผู้ป่วยเข้าถึงบริการสะดวก รวดเร็ว ลดความแออัด ลดการรอคอย
วันนี้ (6 มีนาคม 2567) นพ.ชลน่าน ศรีแก้ว รัฐมนตรีว่าการกระทรวงสาธารณสุข เป็นประธานเปิดอาคาร “วินิจฉัยโรค ผ่าตัด และผู้ป่วยหนัก” โรงพยาบาลสมเด็จพระสังฆราช องค์ที่ 17 จังหวัดสุพรรณบุรี โดยมีพระราชรัตนสุนทร ผู้ช่วยเจ้าอาวาสวัดพระเชตุพนวิมลมังคลารามราชวรมหาวิหาร นพ.โอภาส การย์กวินพงศ์ ปลัดกระทรวงสาธารณสุข ผู้บริหารกระทรวงสาธารณสุข นายณัฐภัทร สุวรรณประทีป ผู้ว่าราชการจังหวัดสุพรรณบุรี ดร.นพ.วัฒน์ชัย จรูญวรรธนะ ผู้อํานวยการโรงพยาบาลสมเด็จพระสังฆราช องค์ที่ 17 อสม. และประชาชนในพื้นที่เข้าร่วมพิธี
นพ.ชลน่าน กล่าวว่า โรงพยาบาลสมเด็จพระสังฆราช องค์ที่ 17 เป็นโรงพยาบาลทั่วไป ขนาด 300 เตียงได้พัฒนาศักยภาพตามนโยบายของกระทรวงสาธารณสุข ในการยกระดับเป็นโรงพยาบาลอัจฉริยะ โดยสนับสนุนให้บุคลากรมีความรู้ด้าน IT ใช้ตู้ kiosk ในการตรวจสอบสิทธิ์ ยืนยันตัวตนได้ในขั้นตอนเดียว จัดบริการการแพทย์ทางไกลในกลุ่มโรคไม่ติดต่อเรื้อรัง ให้บริการจัดส่งยาทางไปรษณีย์ ครอบคลุม รพ.สต. ทั้ง 14 แห่ง ช่วยลดค่าใช้จ่ายในการเดินทางให้กับผู้ป่วยได้อย่างมาก ซึ่งจากการให้บริการ พบแนวโน้มผู้ป่วยโรคต่างๆ เพิ่มขึ้นและมีความซับซ้อนมากขึ้น ขณะที่โรงพยาบาลมีจุดให้บริการต่างๆ กระจายในหลายพื้นที่ ทําให้ผู้ป่วยต้องเดินไกลและใช้บุคลากรในการให้บริการจํานวนมาก ประกอบกับห้องผ่าตัด และห้อง ICU ที่มีอยู่ใช้งานมานานร่วม 30 ปี จึงได้ก่อสร้างอาคารวินิจฉัยโรค ผ่าตัดและผู้ป่วยหนักหลังนี้ เพื่อรองรับผู้ป่วยนอกเพิ่มขึ้นจาก 1,000 คนต่อวัน เป็น 1,500 คนต่อวัน โดยเน้นใช้ระบบดิจิทัลในการให้บริการ อาทิ ระบบคิวอัจฉริยะ บริการผู้ป่วยในและผู้ป่วยนอกแบบไร้กระดาษและเตรียมใช้ระบบดิจิทัลเต็มรูปแบบ ประชาชนรับบริการด้วยบัตรประชาชนใบเดียวได้ครบวงจร ช่วยให้ประชาชนในเขตอําเภอสองพี่น้อง และพื้นที่ใกล้เคียงในเขตสุขภาพที่ 5 เข้าถึงบริการได้อย่างสะดวก รวดเร็ว ลดความแออัด และลดการรอคอย
โดยอาคารวินิจฉัยโรค ผ่าตัดและผู้ป่วยหนัก เป็นอาคารคอนกรีตเสริมเหล็ก 5 ชั้น ก่อสร้างแล้วเสร็จเมื่อวันที่ 14 มกราคม 2564 ด้วยวงเงิน 254,000,000 บาท มีพื้นที่ใช้สอยประมาณ 10,950 ตารางเมตร ชั้นที่ 1 ให้บริการผู้ป่วยนอกอายุรกรรม โรคทั่วไป ศัลยกรรมกระดูกและข้อ ศัลยกรรม โรคไต โรคหัวใจ ชั้นที่ 2 ให้บริการผู้ป่วยนรีเวชกรรม กุมารเวชกรรม จักษุ โสตศอนาสิก และห้องบริบาลพระภิกษุสงฆ์ ชั้นที่ 3 ให้บริการผู้ป่วย ห้องผ่าตัด และชั้นที่ 4 ให้บริการผู้ป่วย ห้องผู้ป่วยหนักศัลยกรรม ผู้ป่วยหนักอายุรกรรมผู้ป่วยหนักทารกแรกเกิด
*************************************** 6 มีนาคม 2567
รัฐบาลไทย-ข่าวทำเนียบรัฐบาล-​“คารม” เตือนประชาชน อย่าหลงเชื่อมิจฉาชีพ แอบอ้าง กฟภ.โทรแจ้งลูกค้าเพื่อเปลี่ยนมิเตอร์ไฟฟ้าดิจิตอล และให้ยืนยันชื่อ-นามสกุล ผ่านไลน์ ย้ำ กฟภ.ไม่มีนโยบายติดต่อผู้ใช้ไฟฟ้าทางโทรศัพท์
วันพุธที่ 6 มีนาคม 2567
06/03/2567
​“คารม” เตือนประชาชน อย่าหลงเชื่อมิจฉาชีพ แอบอ้าง กฟภ.โทรแจ้งลูกค้าเพื่อเปลี่ยนมิเตอร์ไฟฟ้าดิจิตอล และให้ยืนยันชื่อ-นามสกุล ผ่านไลน์ ย้ํา กฟภ.ไม่มีนโยบายติดต่อผู้ใช้ไฟฟ้าทางโทรศัพท์
​“คารม” เตือนประชาชน อย่าหลงเชื่อมิจฉาชีพ แอบอ้าง กฟภ. โทรแจ้งลูกค้าเพื่อเปลี่ยนมิเตอร์ไฟฟ้าดิจิตอล และให้ยืนยันชื่อ-นามสกุล ผ่านไลน์ ย้ํา กฟภ.ไม่มีนโยบายติดต่อผู้ใช้ไฟฟ้าทางโทรศัพท์หรือให้ลงทะเบียนทางไลน์
วันที่ 6 มีนาคม 2567 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า ช่วงนี้ประเทศไทยมีอากาศร้อน มิจฉาชีพฉวยโอกาสหลอกลวงประชาชน อ้างหน่วยงานการไฟฟ้าส่วนภูมิภาค โทรแจ้งลูกค้าเพื่อเปลี่ยนมิเตอร์ไฟฟ้าดิจิตอล โดยให้ยืนยันชื่อ - นามสกุล ผ่านไลน์ นั้น ขอย้ําเตือนประชาชนว่า อย่าหลงเชื่อ ให้ข้อมูลส่วนตัว หรือลงทะเบียนผ่านไลน์ ที่มิจฉาชีพแอบอ้าง
นายคารม ย้ําว่า จากการตรวจสอบข้อมูลกับการไฟฟ้าส่วนภูมิภาค กระทรวงมหาดไทย ทางการไฟฟ้าส่วนภูมิภาค (กฟภ.) ชี้แจงว่า กฟภ.ไม่มีนโยบายติดต่อผู้ใช้ไฟฟ้า ผ่านทางโทรศัพท์ และ LINE Application เพื่อให้ยืนยันชื่อ-นามสกุล ในการเปลี่ยนมิเตอร์ไฟฟ้าให้เป็นแบบดิจิทัลแต่อย่างใด ขออย่าหลงเชื่อการแอบอ้างดังกล่าว
“ขอให้ประชาชนอย่าหลงเชื่อข้อมูลดังกล่าว และขอความร่วมมือไม่ส่ง หรือแชร์ข้อมูลดังกล่าวต่อในช่องทางสื่อสังคมออนไลน์ต่าง ๆ และเพื่อให้ประชาชนได้รับข้อมูลข่าวสารจากการไฟฟ้าส่วนภูมิภาค กระทรวงมหาดไทย สามารถติดตามได้ที่เว็บไซต์ https://www.pea.co.th/ โทร. 02 5890100 หรือติดต่อ 1129 PEA Contact Center รวมถึงการไฟฟ้าในพื้นที่” นายคารม กล่าว
รัฐบาลไทย-ข่าวทำเนียบรัฐบาล-กรมศุลกากรจับกุมชาวอินเดียพยายามลักลอบนำสัตว์บัญชี CITES ออกนอกราชอาณาจักร ณ ท่าอากาศยานสุวรรณภูมิ
วันพุธที่ 6 มีนาคม 2567
06/03/2567
กรมศุลกากรจับกุมชาวอินเดียพยายามลักลอบนําสัตว์บัญชี CITES ออกนอกราชอาณาจักร ณ ท่าอากาศยานสุวรรณภูมิ
กรมศุลกากรจับกุมผู้โดยสารชายชาวอินเดีย จํานวน 5 ราย และผู้โดยสารหญิงชาวอินเดีย จํานวน 1 ราย พยายามลักลอบนําสัตว์ มีชีวิตออกไปนอกราชอาณาจักร เดินทางจากท่าอากาศยานสุวรรณภูมิ ปลายทางเมืองมุมไบ ประเทศอินเดีย
วันนี้ (6 มีนาคม 2567) นายพันธ์ทอง ลอยกุลนันท์ ที่ปรึกษาด้านการพัฒนาและบริหารการจัดเก็บภาษี ในฐานะโฆษกกรมศุลกากร เปิดเผยว่า ตามที่ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง มีนโยบายให้กรมศุลกากรเข้มงวดในการป้องกันและปราบปรามการกระทําความผิดเกี่ยวกับการลักลอบหลีกเลี่ยงนําเข้า - ส่งออกของที่มีภาระค่าภาษี ของผิดกฎหมาย ของต้องห้าม ต้องกํากัด นายธีรัชย์ อัตนวานิช อธิบดีกรมศุลกากร จึงกําชับให้เจ้าหน้าที่เพิ่มความเข้มงวดในการตรวจสอบการนําเข้ามาในและการนําออกไปนอกราชอาณาจักร ซึ่งสินค้าที่มีความเสี่ยงต่อการกระทําผิดกฎหมาย
โดยเมื่อวันที่ 4 มีนาคม 2567 กรมศุลกากร โดยสํานักงานศุลกากรตรวจของผู้โดยสารท่าอากาศยานสุวรรณภูมิ ส่วนควบคุมทางศุลกากร ฝ่ายสืบสวนและปราบปราม ได้บูรณาการร่วมกับกรมอุทยานแห่งชาติ สัตว์ป่าและพันธุ์พืช กรมประมง และบริษัท ท่าอากาศยานไทย จํากัด (มหาชน) จับกุมผู้โดยสารชายชาวอินเดีย จํานวน 5 ราย และผู้โดยสารหญิงชาวอินเดีย จํานวน 1 ราย พยายามลักลอบนําสัตว์ มีชีวิตออกไปนอกราชอาณาจักร เดินทางจากท่าอากาศยานสุวรรณภูมิ ปลายทางเมืองมุมไบ ประเทศอินเดีย โดยพบสัตว์เลื้อยคลานและสัตว์เลี้ยงลูกด้วยนม ได้แก่ กิ้งก่า (Black Throat Monitor,อื่น ๆ) 29 ตัว งู (Corn Snake, Red Bamboo, อื่นๆ) 21 ตัว นก (Bird of Paradise, นกแก้วปากใหญ่, อื่น ๆ) 15 ตัว ตะกวด 7 ตัว จิ้งเหลน 4 ตัว กระรอกตาแดง 2 ตัว ค้างคาว 2 ตัว ลิงหัวสําลี (Cotton Top) 2 ตัว เสือปลา 1 ตัว แพนด้าแดง 1 ตัว หมี Sulawesi Bear Cuscus 1 ตัว กบ 1 ตัว และ หนู 1 ตัว รวมทั้งสิ้นจํานวน 87 ตัว โดยของกลางทั้งหมดได้บรรจุซุกซ่อนอยู่ในกระเป๋าเดินทางที่ผู้โดยสารจะโหลดใต้ท้องเครื่อง
โฆษกกรมศุลกากร กล่าวต่ออีกว่า การกระทําดังกล่าวเป็นความผิดฐานพยายามส่งออกไปนอกราชอาณาจักรซึ่งของที่ยังมิได้ผ่านพิธีการศุลกากร มาตรา 242 ประกอบมาตรา 166 และมาตรา 252 แห่งพระราชบัญญัติศุลกากร พ.ศ. 2560 ประกอบกับสัตว์ดังกล่าวบางรายการอยู่ภายใต้การควบคุมตามอนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าที่ใกล้สูญพันธุ์ (CITES) ภายใต้พระราชบัญญัติสงวนและคุ้มครองสัตว์ป่า พ.ศ. 2562 มาตรา 23 วรรคแรก และมาตรา 112 และเป็นความผิดตามมาตรา 31 แห่งพระราชบัญญัติโรคระบาดสัตว์ พ.ศ. 2558 และมาตรา 92 วรรค 2 แห่งพระราชกําหนดการประมง พ.ศ. 2558
สามารถ Download ข่าวและภาพข่าวได้ที่
https://drive.google.com/drive/folders/1fb7HxkiKTRleOBvlYNNngj0pmSQdVxs2?usp=sharing
รัฐบาลไทย-ข่าวทำเนียบรัฐบาล-กรมทางหลวงชนบท ลาดยางถนนสาย พบ.4016 อำเภอท่ายาง จังหวัดเพชรบุรี คืบหน้ากว่า 50% เร็วกว่าแผน คาดแล้วเสร็จในปี 2567 เพิ่มศักยภาพการคมนาคมขนส่งระหว่างอำเภอ รองรับรถไฟทางคู่ในอนาคต
วันพุธที่ 6 มีนาคม 2567
กรมทางหลวงชนบท ลาดยางถนนสาย พบ.4016 อําเภอท่ายาง จังหวัดเพชรบุรี คืบหน้ากว่า 50% เร็วกว่าแผน คาดแล้วเสร็จในปี 2567 เพิ่มศักยภาพการคมนาคมขนส่งระหว่างอําเภอ รองรับรถไฟทางคู่ในอนาคต
...
กรมทางหลวงชนบท (ทช.) ดําเนินโครงการก่อสร้างถนนทางหลวงชนบทสาย พบ.4016 แยก ทล.3187 - บ้านปึกเตียน อําเภอท่ายาง จังหวัดเพชรบุรี เพื่อส่งเสริมและพัฒนาโครงข่ายทางถนนให้มีความเชื่อมโยงกับแหล่งผลิตการเกษตร เพิ่มศักยภาพการคมนาคมขนส่งระหว่างอําเภอท่ายางไปยังอําเภอแก่งกระจาน ให้ประชาชนสามารถเดินทางได้อย่างมีประสิทธิภาพสะดวกปลอดภัยมากยิ่งขึ้น รวมถึงช่วยรองรับโครงการรถไฟทางคู่ในอนาคต เนื่องจากถนนสายดังกล่าวตัดผ่านเส้นทางรถไฟทางคู่บริเวณใกล้กับสถานีรถไฟหนองจอก ตลอดจนเป็นการส่งเสริมอุตสาหกรรมการท่องเที่ยวชายหาดชื่อดังในจังหวัดเพชรบุรี อาทิ หาดปึกเตียน หาดชะอํา เป็นต้น ได้อีกทางหนึ่ง โดยโครงการฯ มีจุดเริ่มต้นบริเวณคลองสาย 2 กม. ที่ 6+809 - 17+109 ระยะทางรวม 10.3 กิโลเมตร ก่อสร้างเป็นถนนลาดยางผิวจราจรแบบแอสฟัลต์คอนกรีต ขนาด 2 ช่องจราจร ผิวจราจรกว้าง 7 เมตร มีไหล่ทางกว้างข้างละ 1 - 2.50 เมตร พร้อมงานขยายความกว้างสะพาน 1 แห่ง งานก่อสร้างท่อลอดกลม งานรางระบายน้ําคอนกรีตเสริมเหล็ก งานติดตั้งไฟฟ้าส่องสว่าง เครื่องหมายจราจร และสิ่งอํานวยความปลอดภัยของผู้ใช้ทาง ใช้งบประมาณในการก่อสร้าง 125 ล้านบาท ปัจจุบันการก่อสร้างมีความคืบหน้าไปแล้วกว่าร้อยละ 50 เร็วกว่าแผนงาน ขณะนี้อยู่ในขั้นตอนงานพื้นทาง งานผิวทางแอสฟัลต์คอนกรีต และงานก่อสร้างสะพาน คาดว่าจะก่อสร้างเสร็จสมบูรณ์และเปิดให้ประชาชนใช้งานได้ในปี 2567
รัฐบาลไทย-ข่าวทำเนียบรัฐบาล-นายกฯ ขับเคลื่อนนโยบายการทูตเศรษฐกิจเชิงรุกต่อเนื่อง ต่อยอดผลสำเร็จ FTA ไทย-ศรีลังกาเพิ่มโอกาสส่งออกสินค้าไทยสู่ตลาดใหม่เอเชียใต้ ตะวันออกกลาง และแอฟริกา
วันพุธที่ 6 มีนาคม 2567
06/03/2567
นายกฯ ขับเคลื่อนนโยบายการทูตเศรษฐกิจเชิงรุกต่อเนื่อง ต่อยอดผลสําเร็จ FTA ไทย-ศรีลังกาเพิ่มโอกาสส่งออกสินค้าไทยสู่ตลาดใหม่เอเชียใต้ ตะวันออกกลาง และแอฟริกา
รวมทั้งเดินหน้าดึงดูดรายได้เข้าประเทศ ขยายอายุ Visa Free แก่คาซัคสถานอีก 6 เดือน เพิ่มนักท่องเทียว
วันนี้ (6 มีนาคม 2567) นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เดินหน้าขับเคลื่อนนโยบายการทูตเศรษฐกิจเชิงรุกกับตลาดต่างประเทศอย่างต่อเนื่อง จนนําไปสู่ผลสําเร็จจากการลงนามความตกลงการค้าเสรี (FTA) ไทย-ศรีลังกา เมื่อวันที่ 3 กุมภาพันธ์ 2567 ระหว่างการเยือนศรีลังการของนายกรัฐมนตรี นับเป็น FTA ฉบับที่ 15 ของไทย ซึ่งจะช่วยอํานวยความสะดวกให้การนําเข้า-ส่งออกสินค้าระหว่างกัน ยกระดับการค้าการลงทุน ส่งผลให้ประเทศไทยได้สิทธิลด และยกเว้นภาษีในการส่งออกสินค้าเกษตรของไทยไปยังศรีลังกา สามารถสร้างข้อได้เปรียบทางด้านภาษีเมื่อเทียบกับคู่แข่งทางการค้าอื่น ๆ
สําหรับสินค้าส่งออกจากไทยไปศรีลังกาที่สําคัญ ได้แก่ ปลามีชีวิต ปลาทะเลแห้ง เครื่องปรุง กุ้งมีชีวิต กุ้งสดหรือแช่เย็น เมล็ดพืชผักสําหรับเพาะปลูก อาหารสัตว์และของปรุงแต่งที่ใช้ในการเลี้ยงสัตว์ และอาหารปรุงแต่งที่ทําจากธัญพืช ซึ่งในการเจรจาทางการค้ากับศรีลังกาครั้งนี้ ถือเป็นการเสริมสร้างพันธมิตรทางการค้าแห่งใหม่สําหรับสินค้าเกษตรของไทย รวมถึงเป็น โอกาสในการขยายการค้าและการลงทุนของไทยไปยังตลาดการค้าอื่น ๆ ในภูมิภาคเอเชียใต้ ตะวันออกกลาง และแอฟริกา
โฆษกประจําสํานักนายกรัฐมนตรีกล่าวเพิ่มเติมว่า นโยบายการทูตเศรษฐกิจเชิงรุกรวมถึงส่งเสริมดึงดูดชาวต่างชาติให้เข้ามาท่องเที่ยวในไทย เพื่อให้เกิดเงินหมุนเวียนในระบบเศรษฐกิจ ตามแนวนโยบายส่งเสริมการลงทุน และการยกเว้นการตรวจลงตราในหนังสือเดินทาง (Visa Free) ซึ่งผลตอบรับเป็นที่น่าพอใจ คณะรัฐมนตรีจึงมีมติให้ขยายเวลาการยกเว้นตรวจลงตราหนังสือเดินทางคาซัคสถาน สําหรับการท่องเที่ยว ต่อไปอีก 6 เดือน ตั้งแต่ วันที่ 1 มีนาคม – 31 สิงหาคม 2567 เพื่อเพิ่มจํานวนนักท่องเที่ยว โดยเฉพาะนักท่องเที่ยวกลุ่มที่มีกําลังซื้อสูง พร้อมทั้งได้จัดกิจกรรมประชาสัมพันธ์การท่องเที่ยวและวัฒนธรรมไทยอย่างต่อเนื่อง เพื่อเผยแพร่ศิลปะและวัฒนธรรมไทยให้เป็นที่รู้จัก โดยจากการดําเนินมาตรการนี้ คาดการณ์ว่า จะมีชาวคาซัคสถานเดินทางมาท่องเที่ยวประเทศไทยมากกว่า 2 แสนคน ภายในปีนี้
“นายกรัฐมนตรีมอบหมายนโยบายการทูตเศรษฐกิจเชิงรุกให้ทีมประเทศไทยในการทํางาน พร้อมดําเนินมาตรการเชิงรุก รักษาและขยายตลาดเดิม พร้อมทั้งเปิดตลาดแห่งใหม่ ส่งเสริมผู้ประกอบการชาวไทยในการค้าขายกับต่างประเทศ รวมถึงอํานวยความสะดวกให้ต่างชาติเดินทางมาท่องเที่ยว ใช้จ่าย สร้างเงินหมุนเวียนในระบบ ซึ่งจะต่อยอดการกระจายรายได้ ลดความเหลื่อมล้ํา ให้ประชาชนไทยในทุกพื้นที่มีรายได้ และวิถีชีวิตที่ดีขึ้น” นายชัย กล่าว
รัฐบาลไทย-ข่าวทำเนียบรัฐบาล-​ปลัดณัฐพลฯ ย้ำ ก.อุตฯ พร้อมดูแลนักลงทุน ส่งเสริมการประกอบการในไทย ตามนโยบาย 4 มิติ
วันพุธที่ 6 มีนาคม 2567
06/03/2567
​ปลัดณัฐพลฯ ย้ํา ก.อุตฯ พร้อมดูแลนักลงทุน ส่งเสริมการประกอบการในไทย ตามนโยบาย 4 มิติ
​ปลัดณัฐพลฯ ย้ํา ก.อุตฯ พร้อมดูแลนักลงทุน ส่งเสริมการประกอบการในไทย ตามนโยบาย 4 มิติ
วันที่ 4 มีนาคม 2567 ดร.ณัฐพล รังสิตพล ปลัดกระทรวงอุตสาหกรรม ให้การต้อนรับและร่วมหารือคณะนักธุรกิจจากประเทศจีน กว่า 30 ราย ที่เข้าร่วมในโครงการ Future Wealthy China ซึ่งเป็นโครงการสําหรับบริษัทในประเทศจีนที่มีศักยภาพด้วยนวัตกรรมและเทคโนโลยี โดยสถาบันวิจัยพัฒนาเศรษฐกิจและการศึกษา บีอาร์ไอ (BRI Institute of Research Development on Economic and Education) สมาคมการค้าการลงทุนเส้นทางสายไหมไทย-จีน (Thai-China One Belt One Road Investment Trade Association) เป็นผู้นําคณะเข้าพบ เพื่อรับทราบนโยบายด้านอุตสาหกรรม พร้อมศึกษาแนวทางและโอกาสการลงทุนในประเทศไทย โดยมี นางสาวนลินี กาญจนามัย รองผู้ว่าการการนิคมอุตสาหกรรมแห่งประเทศไทย และนายพลาวุธ วงศ์วิวัฒน์ ผู้อํานวยการกองยุทธศาสตร์และแผนงาน สํานักงานปลัดกระทรวงอุตสาหกรรม เข้าร่วมด้วย ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
ปลัดกระทรวงอุตสาหกรรม กล่าวกับคณะนักธุรกิจจากประเทศจีนว่า กระทรวงอุตสาหกรรม (อก.) มีหน้าที่ ดูแลนโยบายด้านอุตสาหกรรม เพื่อขับเคลื่อนการดําเนินงานทั้ง 3 ด้านคือ 1.อุตสาหกรรมแห่งอนาคต (s-curve) 2.การพัฒนาสู่อุตสาหกรรม 4.0 และ3.อุตสาหกรรมที่เติบโตอย่างยั่งยืน เป็นไปตามเป้าหมาย นอกจากนี้ยังให้การสนับสนุนเรื่องเกษตรอุตสาหกรรม และเรื่องกองทุนสนับสนุนต่าง ๆ ด้วย โดยนักธุกิจจากประเทศจีนที่ได้ร่วมพูดคุยในวันนี้ประกอบด้วยธุรกิจหลากหลาย ทั้งด้านเทคโนโลยี เครื่องใช้ไฟฟ้า หุ่นยนต์ เคมีคอล อุตสาหกรรมเกษตร อาหาร รวมถึงการฝึกอบรมด้านAI ซึ่งทุกธุรกิจล้วนมีส่วนเกี่ยวข้องกับ อก. ซึ่ง อก. พร้อมที่จะให้คําปรึกษา หารือ และอํานวยความสะดวกให้กับผู้ประกอบการทุกท่าน เพื่อสร้างความเชื่อมั่นให้ผู้ประกอบการ สามารถดําเนินธุรกิจประสบความสําเร็จ มีความยั่งยืน และอยู่ร่วมกับสังคมได้อย่างปกติสุข ตามนโยบาย 4 มิติ ของกระทรวงฯ
รัฐบาลไทย-ข่าวทำเนียบรัฐบาล-เพิ่มการผลิต “ก๊าซธรรมชาติในอ่าวไทย” ในอัตรา 800 ล้านลูกบาศก์ฟุตต่อวัน ช่วยลดต้นทุนก๊าซโดยรวมของประเทศให้ถูกลง
วันพุธที่ 6 มีนาคม 2567
เพิ่มการผลิต “ก๊าซธรรมชาติในอ่าวไทย” ในอัตรา 800 ล้านลูกบาศก์ฟุตต่อวัน ช่วยลดต้นทุนก๊าซโดยรวมของประเทศให้ถูกลง
.....
เพิ่มการผลิต “ก๊าซธรรมชาติในอ่าวไทย” ในอัตรา 800 ล้านลูกบาศก์ฟุตต่อวัน ช่วยลดต้นทุนก๊าซโดยรวมของประเทศให้ถูกลง
.
กระทรวงพลังงาน เผยถึงความพร้อมการผลิตก๊าซธรรมชาติโครงการจี 1/61 ในอ่าวไทย ซึ่งมีแผนจะเพิ่มการผลิตก๊าซธรรมชาติในอัตรา 800 ล้านลูกบาศก์ฟุตต่อวัน ภายในวันที่ 1 เม.ย.นี้
.
ทั้งนี้ การผลิตก๊าซธรรมชาติในอัตรา 800 ล้านลูกบาศก์ฟุตต่อวันนั้น จะช่วยเพิ่มปริมาณการผลิตก๊าซในประเทศ ซึ่งถือเป็นแหล่งจัดหาก๊าซที่มี “ต้นทุนต่ําที่สุด” เมื่อเทียบกับแหล่งอื่น ๆ ไม่ว่าจะเป็นก๊าซที่นําเข้าจากเมียนมา และก๊าซธรรมชาติที่นําเข้าในรูปของ LNG
.
ที่ผ่านมา บริษัท ปตท. สํารวจและผลิตปิโตรเลียม จํากัด (มหาชน) หรือ ปตท.สผ. ได้เข้าเป็นผู้ดําเนินการโครงการฯ เมื่อวันที่ 24 เม.ย.65 ภายใต้สัญญาแบ่งปันผลผลิต โดยได้ทํางานร่วมกับกรมเชื้อเพลิงธรรมชาติมาอย่างต่อเนื่อง
.
โดยดําเนินการติดตั้งแท่นหลุมผลิต 12 แท่น เจาะหลุมผลิตเพิ่มกว่า 300 หลุม วางท่อก๊าซธรรมชาติ รวมทั้ง เชื่อมต่ออุปกรณ์การผลิตและระบบต่าง ๆ เพื่อทําให้อัตราการผลิตก๊าซฯ เพิ่มขึ้นตามลําดับ
.
สําหรับในปี 67 ปตท.สผ. มีแผนจะติดตั้งแท่นหลุมผลิตเพิ่มอีก 7 แท่น และเจาะหลุมผลิตเพิ่มอีกประมาณ 300 หลุม เพื่อเพิ่มและรักษาอัตราการผลิตก๊าซฯ ของโครงการจี 1/61 ให้ได้ในอัตรา 800 ล้านลูกบาศก์ฟุตต่อวันตามสัญญาแบ่งปันผลผลิต
.
คาดว่าตั้งแต่วันที่ 1 เม.ย.67 กําลังการผลิตจะสามารถเพิ่มขึ้นเป็น 800 ล้านลูกบาศก์ฟุตต่อวันได้ตามเป้าหมายที่วางไว้ ซึ่งจะช่วยให้ต้นทุนก๊าซโดยรวมของประเทศถูกลง และส่งผลดีต่อต้นทุนค่าไฟฟ้า
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-สธ. ให้บริการฉีดวัคซีนป้องกัน “ไข้กาฬหลังแอ่น-ไข้หวัดใหญ่” แก่ชาวไทยมุสลิม 7,781 คน ก่อนเดินทางไปประกอบพิธีฮัจย์
วันพุธที่ 6 มีนาคม 2567
สธ. ให้บริการฉีดวัคซีนป้องกัน “ไข้กาฬหลังแอ่น-ไข้หวัดใหญ่” แก่ชาวไทยมุสลิม 7,781 คน ก่อนเดินทางไปประกอบพิธีฮัจย์
.....
สธ. ให้บริการฉีดวัคซีนป้องกัน “ไข้กาฬหลังแอ่น-ไข้หวัดใหญ่” แก่ชาวไทยมุสลิม 7,781 คน ก่อนเดินทางไปประกอบพิธีฮัจย์
.
กระทรวงสาธารณสุข จัดระบบให้บริการฉีดวัคซีนป้องกัน “ไข้กาฬหลังแอ่นและไข้หวัดใหญ่” แก่ชาวไทยมุสลิม 7,781 คน (ลงทะเบียน) ก่อนเดินทางไปประกอบพิธีฮัจย์ ณ ราชอาณาจักรซาอุดีอาระเบีย ประจําปี 67 ซึ่งการประกอบพิธีฮัจย์ฯ ประจําปี 67 หรือ ฮิจเราะห์ศักราช (ฮ.ศ.) 1445 จะจัดขึ้นระหว่างวันที่ 14 - 19 มิ.ย. 67
.
โดยปีนี้ ประเทศไทยและราชอาณาจักรซาอุดีอาระเบีย ได้ทํางานร่วมกันดําเนินการภายใต้กรอบแนวคิด HEALTH FOR HAJJ เพื่อฉีดวัคซีนป้องกันโรคตามที่ราชอาณาจักรซาอุดีอาระเบียกําหนดให้กับผู้แสวงบุญทุกคน พร้อมออกหนังสือรับรองการสร้างเสริมภูมิคุ้มกันโรคภายใต้ พ.ร.บ.โรคติดต่อ ปี 58 และจัดส่งทีมแพทย์พยาบาลไปดูแลระหว่างการประกอบพิธี รวมถึงการติดตามเฝ้าระวังสุขภาพเหล่าผู้แสวงบุญหลังเดินทางกลับอีก 14 วัน
.
สําหรับผู้แสวงบุญในจังหวัดต่าง ๆ ติดต่อรับบริการได้ที่ สถานบริการของกระทรวงสาธารณสุขในพื้นที่ ตั้งแต่วันนี้ - 31 พ.ค. 67
.
อ่านเพิ่มเติม คลิกhttps://www.thaigov.go.th/news/contents/details/79776
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-เลขาธิการนายก ลุยชูมาตรการดึงคอนเสิร์ต-ภาพยนตร์-อีเว้นท์ จัดแพคจูงใจทางภาษี-Visa-อำนวยความสะดวก กระตุ้นท่องเที่ยว ยัน นายกฯ ชื่นชมรัฐบาลสิงคโปร์ มองเป็นกรณีศึกษา
วันพุธที่ 6 มีนาคม 2567
06/03/2567
เลขาธิการนายก ลุยชูมาตรการดึงคอนเสิร์ต-ภาพยนตร์-อีเว้นท์ จัดแพคจูงใจทางภาษี-Visa-อํานวยความสะดวก กระตุ้นท่องเที่ยว ยัน นายกฯ ชื่นชมรัฐบาลสิงคโปร์ มองเป็นกรณีศึกษา
เลขาธิการนายก ลุยชูมาตรการดึงคอนเสิร์ต-ภาพยนตร์-อีเว้นท์ จัดแพคจูงใจทางภาษี-Visa-อํานวยความสะดวก กระตุ้นท่องเที่ยว ยัน นายกฯ ชื่นชมรัฐบาลสิงคโปร์ มองเป็นกรณีศึกษา
วันที่ 6 มี.ค. 2567 นายแพทย์พรหมินทร์ เลิศสุริย์เดช เลขาธิการนายกรัฐมนตรี กล่าวถึงมาตรการดึงดูดภาพยนตร์และการจัดคอนเสิร์ตในการสนับสนุนธุรกิจและอีเวนต์ต่างๆ (concert economics) ว่า ขณะนี้รัฐบาลอยู่ระหว่างการร่างกฎระเบียบ ในรูปแบบของมาตรการจูงใจทางภาษี (tax rebate) สําหรับการจัดงานต่างๆ ในประเทศไทย แต่สามารถแข่งขันกับประเทศต่างๆ ได้ โดยมาตรการนี้ ครอบคลุมตั้งแต่การถ่ายทําภาพยนตร์ในไทย งานคอนเสิร์ต รวมถึงงานอีเวนต์ (Event) ต่าง ๆ เช่น การแข่ง e-sport การจัดงานแสดงสินค้า ทั้งนี้ การให้เงินสนับสนุนจะมีหลักเกณฑ์ในการคํานวณถึงความคุ้มค่าและผลดีที่ประเทศจะได้รับที่เป็นรูปธรรม โดยระหว่างนี้ รัฐบาลได้ดําเนินการในส่วนของงานที่สามารถทําได้ เช่น การปลดล็อกกฎระเบียบ และข้อบังคับต่าง เช่น อนุญาตการดื่มเครื่องดื่มแอลกอฮอล์ในสนามกีฬาของรัฐ กรณีที่มีการจัดงานกิจกรรมในสนามกีฬาของรัฐ การขอ group visa สําหรับ crew member, ช่อง fast-track immigration สําหรับผู้เข้าร่วม MICE, ปลดล็อคภาษีการนําอุปกรณ์/สินค้า เข้า-ออกประเทศเพื่อการจัดแสดง MICE
นายแพทย์พรหมินทร์ กล่าวว่า กรณีนายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง ได้ออกมาพูดถึงรัฐบาลสิงคโปร์เกี่ยวกับการเจรจาข้อตกลงกับ Taylor Swift ที่จัดแสดงคอนเสิร์ตในสถานที่แห่งเดียวในเอเชียตะวันออกเฉียงใต้นั้น ตนยืนยันได้ว่านายเศรษฐาพูดชื่นชมรัฐบาลสิงคโปร์และมองว่าควรศึกษาเป็นตัวอย่างในเชิงนโยบายและมาตรการกระตุ้นการท่องเที่ยว
“แต่ทางรัฐบาลไทยนั้นยืนยันอยู่แล้วว่าจะเดินหน้าให้มีแผนและมาตรการในการดึงดูดการจัดคอนเสิร์ตในรูปแบบการสนับสนุนธุรกิจจและอีเวนต์ที่จะจัดขึ้นในประเทศไทย เพื่อให้มีการแข่งขันได้กับประเทศต่างๆ โดยจะมีผลดีต่อประเทศในระยะยาวต่อไปและยังเป็นการกระตุุ้นการท่องเที่ยวภายในประเทศอีกด้วย ซึ่งขณะนี้มีไม่น้อยกว่า 3 รายใหญ่ระดับโลกที่ติดต่อรัฐบาลเพื่อจัดคอนเสิร์ต ถ่ายภาพยนต์ รมถึงใช้ประเทศไทยเป็นฉากหลังของเกมส์” นายพรหมินทร์ กล่าว
ทั้งนี้สื่อต่างประเทศยังรายงานถึงกรณีคอนเสิร์ต Taylor Swift ว่านักเศรษฐศาสตร์จาก Maybank ประมาณการตัวเลข Taylor มีแฟนคลับ 300,000 คนในสิงคโปร์ 70% ของผู้ชมคอนเสิร์ตบินมาจากต่างประเทศ และใช้จ่ายสูงถึง 370 ล้านดอลลาร์ในสิงคโปร์ ขณะเดียวกัน นาย Yun Liu นักเศรษฐศาสตร์อาเซียนของ HSBC ยังเขียนในรายงานล่าสุดอีกว่า การกระตุ้นการท่องเที่ยวผ่านคอนเสิร์ตขนาดใหญ่มีส่วนช่วยให้ประเทศมีรายได้เพิ่มขึ้น 10% ของ GDP นอกจากนี้นาย Edmund Ong ผู้จัดการทั่วไปของแพลตฟอร์มการท่องเที่ยว Trip.com ในสิงคโปร์ระบุว่าระหว่างวันที่ 1 - 9 มีนาคม 2567 ที่ Swift มาอยู่ในสิงคโปร์ เที่ยวบินขาเข้าสิงคโปร์พุ่งขึ้นถึง 186% และการจองที่พักเพิ่มขึ้นเกือบ 5 เท่า
รัฐบาลไทย-ข่าวทำเนียบรัฐบาล-นายกรัฐมนตรีประเดิมเยือนยุโรปด้วยการเดินทางเยือนเยอรมนีและฝรั่งเศสอย่างเป็นทางการ พบหารือผู้นำทั้งสองประเทศ เป็นโอกาสกระชับความสัมพันธ์
วันพุธที่ 6 มีนาคม 2567
06/03/2567
นายกรัฐมนตรีประเดิมเยือนยุโรปด้วยการเดินทางเยือนเยอรมนีและฝรั่งเศสอย่างเป็นทางการ พบหารือผู้นําทั้งสองประเทศ เป็นโอกาสกระชับความสัมพันธ์
แลกเปลี่ยนความร่วมมือ ผลักดันการค้า การลงทุน การท่องเที่ยว และความท้าทายระดับโลกร่วมกัน
นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง และคณะ มีกําหนดการเยือนสหพันธ์สาธารณรัฐเยอรมนีและสาธารณรัฐฝรั่งเศสอย่างเป็นทางการ ระหว่างวันที่ 7-14 มีนาคม 2567 โดยจะเดินทางจากนครเมลเบิร์น ออสเตรเลีย ในช่วงเย็นวันพุธที่ 6 มีนาคม 2567 และจะเดินทางถึงกรุงเบอร์ลิน ช่วงเช้าของวันที่ 7 มีนาคม 2567
การเดินทางเยือนสาธารณรัฐฝรั่งเศสและสหพันธ์สาธารณรัฐเยอรมนี ของนายกรัฐมนตรีในครั้งนี้ เพื่อแลกเปลี่ยนนโยบายรัฐบาล ยืนยันค่านิยมเสรีประชาธิปไตยของไทย สร้างความเชื่อมั่น และดึงดูดการลงทุน ตลอดจน ผลักดันความร่วมมือด้านการค้า การลงทุน และความตกลงเขตการค้าเสรี (FTA) ไทย-สหภาพยุโรป การขอยกเว้นการตรวจลงตราเชงเกนให้กับผู้ถือหนังสือเดินทางธรรมดาของไทย รวมทั้ง การหารือในประเด็นเพื่อความร่วมมือในการแก้ปัญหาความท้าทายในโลกร่วมกัน อาทิ การพัฒนาเศรษฐกิจอย่างยั่งยืน พลังงานสะอาด และความท้าทายด้านสิ่งแวดล้อม ซึ่งกับฝรั่งเศส ไทยมีแผนจะยกระดับความสัมพันธ์ไปสู่ความเป็นหุ้นส่วนทางยุทธศาสตร์ภายในปี 2567 ตามแผนการดําเนินความสัมพันธ์ไทย-ฝรั่งเศส (ค.ศ. 2022-2024) ส่วนเยอรมนี นายกรัฐมนตรีจะไปย้ําและเสนอยกระดับความสัมพันธ์สู่เป้าหมายการเป็นหุ้นส่วนทางยุทธศาสตร์ระหว่างกัน
โดยในการเดินทางเยือนทั้งสองประเทศอย่างเป็นทางการครั้งนี้ มีกําหนดการสําคัญๆ อาทิ การหารือกับผู้นําของทั้งสหพันธ์สาธารณรัฐเยอรมนีและสาธารณรัฐฝรั่งเศส การเลี้ยงอาหารเพื่อเป็นเกียรติ รวมทั้งการแถลงข่าวร่วมกัน ในส่วนของภารกิจสําคัญที่เกี่ยวข้องกับภาคเอกชน อาทิ การเข้าร่วมงาน ITB Berlin 2024 ณ กรุงเบอร์ลิน สหพันธ์สาธารณรัฐเยอรมนี การเข้าร่วมพิธีเปิดงาน MIPIM 2024 และเยี่ยมชมนิทรรศการ และการร่วมงานและกล่าวปาฐกถาในงานเลี้ยงรับรองประจําปีของสมาคมธุรกิจขนาดกลางและ ขนาดย่อมเยอรมนี (German Association for Small and Medium-Sized Businesses: BVMW)
ซึ่งในการเดินทางเยือนยุโรปของนายกรัฐมนตรีครั้งนี้ มีกําหนดการพบหารือกับภาคเอกชนสําคัญระดับโลกในหลายสาขา อาทิ อุตสาหกรรมอากาศยาน อุตสาหกรรมยานยนต์ อุตสาหกรรมชิ้นส่วนยานยนต์ อุตสาหกรรมการท่องเที่ยว อุตสาหกรรมเเฟชั่น และอุตสาหกรรมค้าปลีก
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม กล่าวขอบคุณนายกฯ แทนประชาชน ลงพื้นที่ภาคใต้ สร้างความเชื่อมั่นแก้ปัญหาจังหวัดชายแดนภาคใต้ทุกมิติ
วันอังคารที่ 5 มีนาคม 2567
05/03/2567
รัฐมนตรีว่าการกระทรวงยุติธรรม กล่าวขอบคุณนายกฯ แทนประชาชน ลงพื้นที่ภาคใต้ สร้างความเชื่อมั่นแก้ปัญหาจังหวัดชายแดนภาคใต้ทุกมิติ
รัฐมนตรีว่าการกระทรวงยุติธรรม กล่าวขอบคุณนายกฯ แทนประชาชน ลงพื้นที่ภาคใต้ สร้างความเชื่อมั่นแก้ปัญหาจังหวัดชายแดนภาคใต้ทุกมิติ
ในวันอังคารที่ ๕ มีนาคม ๒๕๖๗ เวลา ๑๕.๓๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม ให้สัมภาษณ์สื่อมวลชนถึงการเดินทางลงพื้นที่จังหวัดชายแดนภาคใต้ของนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังให้ความสนใจแก้ปัญหาจังหวัดชายแดนภาคใต้นําทุกมิติ ซึ่งคณะพูดคุยสันติภาพและสันติสุขยืนยันว่ามีความก้าวหน้ามากกว่ายุคก่อนๆ แม้เพิ่งเข้ามาบริหารประเทศ ณ สํานักงาน ป.ป.ส. (ดินแดง)
รัฐมนตรีว่าการกระทรวงยุติธรรม กล่าวว่า ผมขอขอบคุณนายเศรษฐา ทวีสิน นายกรัฐมนตรี อาจเป็นคําขอบคุณแทนประชาชนที่ท่านได้กรุณาลงพื้นที่ภาคใต้ และได้สร้างความเชื่อมั่นให้กับประชาชน ซึ่งการไปครั้งนี้ จะไม่มีด่าน อาจเห็นตํารวจบ้าง แต่ไม่มีทหารสวมเครื่องแบบ รวมถึงการเดินไปยังพื้นที่ต่างๆ ไม่มีการรักษาความปลอดภัย เพราะนายกฯเศรษฐาต้องการไปแบบประชาชนธรรม แสดงถึงความกล้าหาญของนายกรัฐมนตรี
บางฝ่ายตั้งคําถามว่า เหตุใดนายกรัฐมนตรีไม่มีการพูดคุยเรื่องสันติภาพและสันติสุข แต่เท่าที่ถามหัวหน้าคณะพูดคุยพบว่า การพูดคุยในช่วงรัฐบาลชุดนี้มีความก้าวหน้ามากที่สุดแล้ว ที่สําคัญ การไปมัสยิดกรือแซะ สถานที่ที่มีบาดแผลมีการเสียชีวิต ๓๔ คน และการเสียชีวิตรอบมัสยิดอีกนับร้อย ซึ่งการเข้าไปในสถาน่ที่แห่งนี้แสดงถึงความกล้าหาญอย่างมาก ยิ่งกว่าการพูดคุยสันติภาพและสันติสุขเพราะสันติภาพและสันติสุข คือ การอยู่ร่วมกันอย่างมีความสุข มีความหวัง ผมจึงไม่อยากให้วาทะกรรม ให้คนแก้แค้นกันซึ่งเป็นภาวะตรงข้ามกับคําว่า สันติภาพ ซึ่งจะพัฒนาอย่างไรให้เสมอภาคเท่าเทียมเกิดขึ้น และขอยืนยันการพูดคุยสันติภาพและสันติสุข นายกฯเศรษฐา ให้การสนับสนุนฝ่ายความมั่นคงอย่างเต็มที่
“เราเชื่อมั่นว่าการพูดคุยจะยังมีอีก โดยเฉพาะอีกไม่กี่วันพี่น้องประชาชนจะถือศีลอด หรือ รอมฎอน เป็นช่วงเวลาอันประเสริฐของพี่น้องชาวมุสลิมในการปฏิบัติภารกิจทางศาสนา ฝ่ายรัฐจะอํานวยความสะดวกในการถือศีลอด และก่อนเข้าสู่การเข้าพรรษาซึ่งเชื่อว่าพี่น้องชาวมุสลิมให้การสนับสนุนชาวพุทธด้วย ฉะนั้น เดือนรอมฎอน จึงไม่ใช่ช่วงเวลาที่น่าเป็นห่วง แต่เป็นช่วงเวลาของความปลอดภัย” รัฐมนตรีว่าการกระทรวงยุติธรรม กล่าว
รัฐบาลไทย-ข่าวทำเนียบรัฐบาล-“วราวุธ” ส่ง ศรส. ร่วม กทม. - สน.ลุมพินี สางปม ต่างด้าว พบอุ้มเด็กขอทาน เอาผิดตาม พรบ. - พร้อมส่งกลับ
วันพุธที่ 6 มีนาคม 2567
“วราวุธ” ส่ง ศรส. ร่วม กทม. - สน.ลุมพินี สางปม ต่างด้าว พบอุ้มเด็กขอทาน เอาผิดตาม พรบ. - พร้อมส่งกลับ
“วราวุธ” ส่ง ศรส. ร่วม กทม. - สน.ลุมพินี สางปม ต่างด้าว พบอุ้มเด็กขอทาน เอาผิดตาม พรบ. - พร้อมส่งกลับ
วันที่ 5 มีนาคม 2567 นางสาวซาราห์ บินเย๊าะ รองปลัดกระทรวงการพัฒนาสังคมและความมั่นคงของมนุษย์ ในฐานะประธานคณะทํางานขับเคลื่อนศูนย์เร่งรัดจัดการสวัสดิภาพประชาชน (ศรส.) กระทรวง พม. เปิดเผยถึงกรณีเพจดังเผยแพร่ผ่านโซเชียล ด้วยการแชร์ภาพผู้หญิงคนหนึ่งนําเด็กเล็กมานอนเพื่อขอทานที่สถานี BTS อโศก ทางลงสถานี MRT สุขุมวิท ระบุตอนนี้ใน กทม. ขอทานเยอะมาก มีเอาเด็กมาขอทานจํานวนมาก ว่า เมื่อค่ําวันที่ 4 มี.ค. ที่ผ่านมา นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) สั่งการศูนย์เร่งรัดจัดการสวัสดิภาพประชาชน (ศรส.) กระทรวง พม. ส่งหน่วยปฏิบัติการเคลื่อนที่เร็วลงพื้นที่ตรวจสอบข้อเท็จจริง โดยได้ลงพื้นที่พร้อมกับ ศูนย์คุ้มครองคนไร้ที่พึ่งกรุงเทพมหานคร และเจ้าหน้าที่ตํารวจ สน.ลุมพินี แต่ปรากกฎว่า“ไม่พบ” หญิงและเด็กดังกล่าว ซึ่งเจ้าหน้าที่ตํารวจจะติดตามหาตัวต่อไป หากพบแล้วจะดําเนินการตาม พ.ร.บ.ควบคุมการขอทาน พ.ศ. 2559
นางสาวซาราห์ กล่าวต่อไปว่า เมื่อเวลา 10.30 น.วันที่ 5 มี.ค.67 ทาง ศรส. พร้อมศูนย์คุ้มครองคนไร้ที่พึ่งกรุงเทพมหานคร และ สน.ลุมพินี ได้ลงพื้นที่บริเวณถนนสุขุมวิท แยกอโศก อีกครั้ง เพื่อร่วมกันจัดระเบียบขอทาน พบผู้ทําการขอทานคนไทยและกัมพูชา จํานวน 4 ราย เป็นชาย 1 ราย หญิง 3 ราย ซึ่งในจํานวนนี้เป็นคู่แม่ลูกคนไทย และกัมพูชา 2 คู่ สําหรับขอทานคนไทยจะส่งตัวเข้ารับการคุ้มครองที่สถานคุ้มครองคนไร้ที่พึ่ง และขอทานกัมพูชาถูกเปรียบเทียบปรับตาม พ.ร.บ.ควบคุมการขอทาน พ.ศ. 2559 และประสานส่ง ตม. เพื่อผลักดันกลับประเทศต้นทาง ในขณะที่ ขอทานแม่ลูกคนไทยถูกเปรียบเทียบปรับและนําส่งกลับคืนสู่ครอบครัว และขอทานแม่ลูกกัมพูชาถูกเปรียบเทียบปรับ และส่งตรวจ DNA เพื่อพิสูจน์ความสัมพันธ์ทางสายโลหิต โดยจะดําเนินการตาม พ.ร.บ.ควบคุมการขอทาน พ.ศ. 2559 ต่อไป
นางสาวซาราห์ กล่าวเพิ่มเติมว่า การขอทานเป็นการกระทําผิดกฎหมายตามพระราชบัญญัติควบคุมการขอทาน พ.ศ. 2559 ต้องระวางโทษจําคุกไม่เกิน 1 เดือน หรือปรับไม่เกิน 10,000 บาทหรือทั้งจําทั้งปรับ หากพบเห็นขอทาน เราไม่ควรให้เงินด้วยความสงสาร เพราะการขอทานเป็นการกระทําผิดกฎหมาย โดยขอให้แจ้งมาที่ ศูนย์เร่งรัดจัดการสวัสดิภาพประชาชน (ศรส.) กระทรวง พม. ผ่านฮอตไลน์ พม. 1300 บริการตลอด 24 ชั่วโมง โดยหน่วยปฏิบัติการเคลื่อนที่เร็ว พร้อมลงพื้นที่อย่างรวดเร็วทันที
#ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #พมหนึ่งเดียว #ศรส #ขอทาน
รัฐบาลไทย-ข่าวทำเนียบรัฐบาล-กรมธนารักษ์เปิด “พิพิธตลาดน้อย” ศูนย์กลางการเรียนรู้และการท่องเที่ยวชุมชน
วันพุธที่ 6 มีนาคม 2567
06/03/2567
กรมธนารักษ์เปิด “พิพิธตลาดน้อย” ศูนย์กลางการเรียนรู้และการท่องเที่ยวชุมชน
กรมธนารักษ์เปิด “พิพิธตลาดน้อย” พิพิธภัณฑ์อีกหนึ่งแห่งที่อยู่ในกํากับของกรมธนารักษ์ โดยมุ่งพัฒนาและปรับปรุงที่ราชพัสดุให้เป็นพิพิธภัณฑ์สําหรับจัดแสดงนิทรรศการเผยแพร่ความรู้ด้านประวัติศาสตร์ เศรษฐกิจ และสังคมของชุมชนย่านตลาดน้อย
วันนี้ (6 มีนาคม 2567) นายจําเริญ โพธิยอด อธิบดีกรมธนารักษ์ เปิดเผยว่า กรมธนารักษ์ได้พัฒนาและปรับปรุงที่ราชพัสดุแปลงที่ กท.3870 โฉนดที่ดินเลขที่ 763 แขวงตลาดน้อย เขตสัมพันธวงศ์ กรุงเทพมหานคร เนื้อที่ 214.50 ตารางวา ให้เป็นพิพิธภัณฑ์สําหรับจัดแสดงนิทรรศการเผยแพร่ความรู้ด้านประวัติศาสตร์ เศรษฐกิจและสังคมของชุมชนย่านตลาดน้อย ตลอดจนภารกิจของกรมธนารักษ์ โดยใช้ขื่อว่า “พิพิธตลาดน้อย ซึ่งมอบหมายให้กองส่งเสริมและพัฒนาทรัพย์สินมีค่าของรัฐ ดําเนินการบริการจัดการพิพิธภัณฑ์และพื้นที่ดังกล่าว
อธิบดีกรมธนารักษ์ กล่าวเพิ่มเติมว่า พื้นที่ราชพัสดุแปลงนี้ ในอดีตเป็นโรงกลึงขนาดใหญ่ทําชิ้นส่วนประกอบเรือ เครื่องจักรและโรงสีข้าว ภายหลังเลิกกิจการ พื้นที่ถูกทิ้งร้างและไม่ได้ใช้ประโยชน์ กรมธนารักษ์ได้ปรับปรุงและพัฒนาพื้นที่ให้เป็นศูนย์กลางการเรียนรู้และการท่องเที่ยวของชุมชนตลาดน้อย สําหรับจัดแสดงนิทรรศการความรู้ด้านประวัติศาสตร์เศรษฐกิจและสังคมของชุมชนย่านตลาดน้อย ตลอดจนภารกิจของกรมธนารักษ์ให้เป็นที่รู้จักอย่างแพร่หลาย โดยได้เล็งเห็นถึงความสําคัญของการพัฒนาชุมชนและสิ่งแวดล้อมอย่างยั่งยืน มีการรับฟังความเห็นของชาวชุมชนตลาดน้อย เพื่อกําหนดแนวทางการพัฒนาให้สอดคล้องกับความต้องการของชุมชน รวมทั้งแนวคิดการออกแบบพื้นที่และอาคารที่คํานึงถึงผลกระทบต่อสิ่งแวดล้อมและกลมกลืนกับธรรมชาติ ตลอดจนการนําวัสดุไม้ของโรงกลึงเดิมนํากลับมาใช้ใหม่ และใน พ.ศ. 2562 สมาคมสถาปนิกสยามในพระบรมราชูปถัมภ์ได้มอบรางวัลสถาปัตยกรรมรุ่นใหม่ที่สมควรเผยแพร่ ประเภทอาคารสาธารณะให้แก่อาคารพิพิธตลาดน้อยแห่งนี้
สําหรับพื้นที่พิพิธตลาดน้อย ประกอบไปด้วย อาคารพิพิธภัณฑ์ เป็นพื้นที่สําหรับจัดแสดงนิทรรศการและกิจกรรม มีพื้นที่โดยรวมประมาณ 250 ตารางเมตร แบ่งออกเป็น 3 ชั้น ประกอบด้วย
- ชั้น 1 พื้นที่สําหรับประชาสัมพันธ์ จําหน่ายผลิตภัณฑ์เหรียญและของที่ระลึก จัดแสดงนิทรรศการหมุนเวียนหรือกิจกรรม ประมาณ 100 ตารางเมตร
- ชั้น 2 พื้นที่จัดแสดงนิทรรศการวิถีชีวิตและวัฒนธรรมชุมชนย่านตลาดน้อย ประมาณ 100 ตารางเมตร
- ชั้น 3 พื้นที่จัดแสดงนิทรรศการประวัติศาสตร์ชุมชนย่านตลาดน้อย ประมาณ 50 ตารางเมตร
อาคารสํานักงาน สําหรับใช้ปฏิบัติงานของข้าราชการและเจ้าหน้าที่ ขนาดพื้นที่ประมาณ 115 ตารางเมตร และพื้นที่ลานกิจกรรมกลางแจ้ง พื้นที่ประมาณ 400 ตารางเมตร
พิพิธตลาดน้อย ปัจจุบันเปิดให้เข้าชมฟรี ในวันอังคาร – วันศุกร์ เวลา 08.30 – 16.30 น. วันเสาร์ - วันอาทิตย์ และวันนักขัตฤกษ์ เวลา 10.00 – 18.00 น. สําหรับการจําหน่ายเหรียญที่ระลึกและผลิตภัณฑ์เหรียญเปิดบริการทุกวัน
รัฐบาลไทย-ข่าวทำเนียบรัฐบาล-การเยือนสาธารณรัฐฝรั่งเศสอย่างเป็นทางการ และกิจกรรมคู่ขนาน ณ กรุงปารีส และเมืองคานส์ สาธารณรัฐฝรั่งเศส
วันพุธที่ 6 มีนาคม 2567
การเยือนสาธารณรัฐฝรั่งเศสอย่างเป็นทางการ และกิจกรรมคู่ขนาน ณ กรุงปารีส และเมืองคานส์ สาธารณรัฐฝรั่งเศส
ระหว่างวันที่ 7-12 มีนาคม 2567
การเยือนสาธารณรัฐฝรั่งเศสอย่างเป็นทางการ และกิจกรรมคู่ขนาน
ณ กรุงปารีส และเมืองคานส์ สาธารณรัฐฝรั่งเศส
ของนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง
ระหว่างวันที่ 7-12 มีนาคม 2567
รัฐบาลไทย-ข่าวทำเนียบรัฐบาล-ธอส. จัดงานประมูลบ้านมือสอง ธอส. ออนไลน์ ครั้งที่ 1 ประจำปี 2567
วันพุธที่ 6 มีนาคม 2567
06/03/2567
ธอส. จัดงานประมูลบ้านมือสอง ธอส. ออนไลน์ ครั้งที่ 1 ประจําปี 2567
กลับมาแล้ว!! ครั้งแรกของปีกับงานประมูลบ้านมือสอง ธอส. ออนไลน์ วันพุธที่ 13 มี.ค. 2567 นี้ พบทรัพย์เด่นกว่า 1,000 รายการ  ลดสูงสุด 40% Ontop 10%  ราคาต่ําสุดเริ่มต้นเพียง 95,000 บาท เท่านั้น
นายศักดิ์สิทธิ์ จิตตนูนท์ รองกรรมการผู้จัดการ กลุ่มงานปรับโครงสร้างหนี้ และรักษาการผู้ช่วยกรรมการผู้จัดการ สายงานบังคับคดี ธนาคารอาคารสงเคราะห์ (ธอส.) เปิดเผยว่า ธอส. ในฐานะสถาบันการเงินของรัฐ สังกัดกระทรวงการคลัง ที่มีพันธกิจ “ทําให้คนไทยมีบ้าน” พร้อมสนับสนุนให้คนไทยได้มีที่อยู่อาศัยในระดับราคาที่คุ้มค่า และทําเลที่เหมาะสมเป็นของตนเองได้ง่ายขึ้น ด้วยการจัดงานประมูลบ้านมือสอง ธอส. ออนไลน์ ครั้งที่ 1 ประจําปี 2567 พร้อมกันทั่วประเทศ ผ่าน Application : GHB ALL HOME ในวันพุธที่ 13 มี.ค. 2567 ระหว่างเวลา 12.00-12.30 น. โดยนําบ้านมือสอง ธอส. ทั่วประเทศกว่า 1,522 รายการ ทั้งประเภทบ้านเดี่ยว บ้านแฝด ทาวน์เฮ้าส์ ห้องชุด (คอนโดมิเนียม) อาคารพาณิชย์ และที่ดินเปล่า มาจําหน่ายในราคาพิเศษด้วยส่วนลดสูงสุดถึง 40% จากราคาประเมิน และหากโอนกรรมสิทธิ์ภายในวันที่ 10 พ.ค. 2567 จะได้รับส่วนลด On Top เพิ่มอีก 10% จากราคาที่ปิดประมูล แบ่งเป็น ทรัพย์ในพื้นที่กรุงเทพฯ และปริมณฑล จํานวน 904 รายการ โดยมีรายการที่น่าสนใจ อาทิ ทรัพย์ประเภทบ้านเดี่ยว 2 ชั้น ขนาดเนื้อที่ 127.7 ตรว.ในโครงการเพอร์เฟคเพลส เขตมีนบุรี กรุงเทพฯ ราคาเปิดประมูล 9.9 ล้านบาท ซึ่งเป็นทรัพย์ที่อยู่ใกล้แหล่งอํานวยความสะดวกมากมาย และเดินทางได้อย่างคล่องตัว และรายการที่เปิดประมูลเริ่มต้นต่ําสุดเพียง 95,000 บาท เท่านั้น!! ได้แก่ ทรัพย์ประเภทห้องชุด ขนาดเนื้อที่ 26.60 ตรม. ในโครงการพรสวรรค์คอนโดทาวน์ 2 อ.เมือง จ.สมุทรปราการ
ขณะที่ทรัพย์ในส่วนภูมิภาค นําออกประมูล 618 รายการ โดยมีรายการที่เปิดประมูลเริ่มต้นต่ําสุดเพียง 175,000 บาท ได้แก่ ทรัพย์ประเภทห้องชุด ขนาดเนื้อที่ 29.25 ตรม. ใน อ.เมืองชลบุรี จ.ชลบุรี ส่วนรายการที่น่าสนใจ ได้แก่ ทรัพย์ประเภทบ้านเดี่ยว 2 ชั้น ขนาดเนื้อที่ 56.00 ตรว. ใน อ.ดอยสะเก็ด จ.เชียงใหม่ ราคาเปิดประมูลเริ่มต้นที่ 2.5 ล้านบาท ซึ่งเป็นทรัพย์ที่เหมาะแก่การอยู่อาศัย โดยมีระบบสาธารณูปโภคครบครัน และสามารถเดินทางได้อย่างสะดวก
สําหรับผู้ที่สนใจสามารถเข้าชมทรัพย์จริงก่อนการเข้าร่วมประมูล หรือรับชมภาพทรัพย์ได้ทาง www.ghbhome center.com หรือ Application : GHB ALL HOME และเข้าร่วมประมูลได้โดยการชําระเงินประกันการเข้าร่วมประมูลออนไลน์จํานวน 10,000 บาทต่อ 1 รายการทรัพย์ ตั้งแต่วันนี้ถึงวันที่ 11 มี.ค.67 เวลา 22.00 น. โดยเข้า Application : GHB ALL HOME เลือกเมนู “ประมูลออนไลน์” และเลือกทรัพย์ที่ต้องการ ก่อนชําระเงินประกันผ่านทาง Application : GHB ALL GEN หรือ QR Code ทั้งนี้หากลูกค้าชนะการประมูลและทําสัญญาจะซื้อจะขายภายในเวลาที่กําหนด ธนาคารยังมี “ผลิตภัณฑ์สินเชื่อสําหรับซื้อทรัพย์ NPA พร้อมขายของธนาคาร” รองรับสําหรับผู้ซื้อทรัพย์ โดยเงื่อนไขเป็นไปตามหลักเกณฑ์ที่ธนาคารกําหนด พิเศษ!! ของสมนาคุณอีกมากมาย
สําหรับลูกค้าที่จองซื้อบ้านมือสอง ธอส. สอบถามข้อมูลเพิ่มเติมได้ที่ G H Bank Call Center โทร.0-2645-9000 กด 5 หรือ Facebook Fanpage ธนาคารอาคารสงเคราะห์ หรือดูข้อมูลบ้านมือสอง ธอส. ได้ที่ www.ghbhomecenter.com, Mobile Application : GHB ALL HOME และ Line Official Account : @GHBALLHOME
รัฐบาลไทย-ข่าวทำเนียบรัฐบาล-“รมว.พิมพ์ภัทรา” ยกระดับเสริมสร้างเศรษฐกิจฐานราก "การทำขนมไทยปั้นขลิบ" ยกระดับเศรษฐกิจชุมชนสู่ความยั่งยืน
วันพุธที่ 6 มีนาคม 2567
06/03/2567
“รมว.พิมพ์ภัทรา” ยกระดับเสริมสร้างเศรษฐกิจฐานราก "การทําขนมไทยปั้นขลิบ" ยกระดับเศรษฐกิจชุมชนสู่ความยั่งยืน
“รมว.พิมพ์ภัทรา” ยกระดับเสริมสร้างเศรษฐกิจฐานราก "การทําขนมไทยปั้นขลิบ" ยกระดับเศรษฐกิจชุมชนสู่ความยั่งยืน
จ.ชุมพร 4 มีนาคม 2567 - นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม ประธานพิธีเปิดการฝึกอบรมเชิงปฏิบัติการ หลักสูตร “การทําขนมปั้นขลิบ” พร้อมด้วย นายภาสกร ชัยรัตน์ อธิบดีกรมส่งเสริมอุตสาหกรรม นายเดชา จาตุธนานันท์ ผู้ตรวจราชการกระทรวงอุตสาหกรรม ในฐานะประธานกรรมการธนาคารพัฒนาวิสาหกิจขนาดกลางและขนาดย่อมแห่งประเทศไทย นางวรวรรณ ชิตอรุณ ผู้อํานวยการสํานักงานเศรษฐกิจอุตสาหกรรม นายคณิต กายสอน อุตสาหกรรมจังหวัดชุมพร นายโดม ถนอมบูรณ์ ผู้อํานวยการศูนย์ส่งเสริมอุตสาหกรรมภาคที่ 10 ร่วมด้วย ณ หอประชุมเทศบาลบางหมาก อําเภอเมือง จังหวัดชุมพร
นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เปิดเผยว่า รัฐบาลมุ่งเน้นขับเคลื่อนเศรษฐกิจฐานราก โดยเติมความคิดสร้างสรรค์และนวัตกรรมที่สร้างมูลค่าเพิ่ม เพื่อสร้างรายได้ให้กับชุมชน ให้เกิดการยกระดับคุณภาพชีวิตและเสริมสร้างความเข้มแข็งให้กับเศรษฐกิจของประเทศ ตนจึงได้มอบหมายให้ กรมส่งเสริมอุตสาหกรรม หรือ ดีพร้อม พัฒนากลุ่มเป้าหมายให้เป็นผู้ประกอบการที่มีความสามารถในการประกอบธุรกิจโดยการส่งเสริม พัฒนา และสนับสนุนให้มีองค์ความรู้ด้านการบริหารจัดการในการดําเนินธุรกิจด้านการพัฒนาผลิตภัณฑ์ ด้านคุณภาพและมาตรฐาน การเชื่อมโยงธุรกิจเพื่อนําไปสู่การขยายโอกาสทางการตลาด โดยนําวัตถุดิบในท้องถิ่นมาแปรรูปในเชิงอุตสาหกรรม และส่งเสริมเศรษฐกิจสร้างสรรค์ ด้วยการผลักดัน Soft Power ของประเทศไทยด้วยทุนทางวัฒนธรรมในระดับประเทศสู่ระดับภาคและท้องถิ่นจะถูกขับเคลื่อนควบคู่ ไปกับการกระจายความเจริญสู่ระดับพื้นที่ให้เกิดผลได้อย่างเป็นรูปธรรมและเติบโต คู่ชุมชนได้อย่างยั่งยืน
รัฐบาลไทย-ข่าวทำเนียบรัฐบาล-ครม. เคาะงบกลาง 272 ล้านบาท แก้ปัญหาไฟป่า -หมอกควัน ลดฝุ่น PM2.5
วันพุธที่ 6 มีนาคม 2567
ครม. เคาะงบกลาง 272 ล้านบาท แก้ปัญหาไฟป่า -หมอกควัน ลดฝุ่น PM2.5
.....
ครม. เคาะงบกลาง 272 ล้านบาท แก้ปัญหาไฟป่า -หมอกควัน ลดฝุ่น PM2.5
.
ที่ประชุม ครม. (3 มี.ค. 67) อนุมัติงบประมาณรายจ่ายประจําปีงบประมาณ พ.ศ. 2566 ไปพลางก่อน งบกลาง รายการเงินสํารองจ่ายเพื่อกรณีฉุกเฉินหรือจําเป็น เป็นเงิน 272,655,350 บาท เพื่อเป็นค่าใช้จ่ายโครงการแก้ไขปัญหาไฟป่าและหมอกควัน เพื่อลดฝุ่นละออง PM2.5 โดยการมีส่วนร่วมของชุมชน ของกรมป่าไม้ และของกรมอุทยานแห่งชาติ สัตว์ป่า และพันธุ์พืช
.
ยกระดับการแก้ไขปัญหาไฟป่า หมอกควัน และฝุ่นละออง PM2.5 ในพื้นที่ 17 จังหวัดภาคเหนือ และพื้นที่ที่มีจุดความร้อนและความเสี่ยงสูงที่จะเกิดไฟป่า ในช่วงเดือนม.ค. – พ.ค. 67 ซึ่งเป็นช่วงที่มักเกิดไฟป่ารุนแรง โดยจัดจ้างประชาชนในพื้นที่เพื่อเฝ้าระวังอย่างเข้มข้นในจุดที่มีความเสี่ยง ทําให้สามารถตรวจพบเหตุไฟป่าได้ทันท่วงที และควบคุมไฟป่าได้อย่างรวดเร็วไฟไม่ขยายวงกว้าง เพิ่มประสิทธิภาพการแก้ปัญหาไฟป่าในช่วงระยะเวลาที่มีความเสี่ยงสูงที่จะเกิดภัยแล้ง ลดความรุนแรงและผลกระทบสิ่งแวดล้อมและสุขภาพของประชาชน
.
ขณะเดียวกัน นายกฯ มีข้อสั่งการให้กระทรวงทรัพยากรธรรมชาติและสิ่งแวดล้อม ปรับ KPI เชิงรุกแบบหวังผล ให้ลดไฟป่า 50% ขึ้นไป ให้ดูแลป้องกันไม่ให้มีการทุจริต ให้นําข้อมูลดาวเทียม และจุด Hot Spot มาใช้ และรวมถึงการจัดทีมระงับไฟป่าดูแลอย่างใกล้ชิด
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​“รัดเกล้า”เผย นายกฯ​ ไม่นิ่งดูดาย มอบหมายหน่วยงานเกี่ยวข้อง​ เตรียมความพร้อม​ วางแผนเชิงรุก​ ดึงกิจกรรมระดับโลกหลากรูปแบบ​มาที่ไทย​ ปี 2568 - 2572
วันพุธที่ 6 มีนาคม 2567
06/03/2567
​“รัดเกล้า”เผย นายกฯ​ ไม่นิ่งดูดาย มอบหมายหน่วยงานเกี่ยวข้อง​ เตรียมความพร้อม​ วางแผนเชิงรุก​ ดึงกิจกรรมระดับโลกหลากรูปแบบ​มาที่ไทย​ ปี 2568 - 2572
​“รัดเกล้า”เผย นายกฯ​ ไม่นิ่งดูดาย มอบหมายหน่วยงานเกี่ยวข้อง​ เตรียมความพร้อม​ วางแผนเชิงรุก​ ดึงกิจกรรมระดับโลกหลากรูปแบบ​มาที่ไทย​ ปี 2568 - 2572
วันนี้ (6 มีนาคม 2567) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ไม่นิ่งดูดายในกรณีการแสดงคอนเสิร์ตของ​ เทย์เลอร์ สวิฟต์​ รับฟังทุกข้อเสนอแนะ​ ประเทศไทยเราพร้อมรองรับการจัดกิจกรรมและมหกรรมระดับโลกได้​ หากทุกฝ่ายร่วมมือกัน​ โดนเบื้องต้น​ ตั้งเป้าให้ไทยเป็นศูนย์กลางการท่องเที่ยว และการจัดกิจกรรมต่าง ๆ​ ระดับโลกเพิ่มขึ้นปี 2568 - 2572
ซึ่งได้มอบนโยบายให้หน่วยงานที่เกี่ยวข้องไปดําเนินการทันที การเตรียมความพร้อมในการเป็นศูนย์กลางการจัดกิจกรรมและมหกรรมระดับโลกนั้นต้องมีองค์ประกอบหลายด้าน เช่น ด้านคมนาคม​ ก่อนหน้านายกรัฐมนตรีได้มีการประกาศแผนการพัฒนาระบบการบิน Aviation Hub 2567 พัฒนาไทยเป็นศูนย์กลางการบินการขนส่งของภูมิภาค ด้วยเป้าหมายที่จะขยายสุวรรณภูมิให้เป็น Hub ใหญ่ระดับโลกไปแล้ว ส่วนด้านโครงสร้างพื้นฐานเดินทางในประเทศ นายกรัฐมนตรีได้กําชับกระทรวงคมนาคมให้ร่วมมือกับหน่วยงานอื่น ๆ​ รวมถึงภาคเอกชน​ บูรณาการ​การพัฒนาระบบการเดินทางในเมืองหลักเพื่ออํานวยความสะดวกแก่นักท่องเที่ยวได้ดียิ่งขึ้น ส่วนประเด็นการดึงดูดนักแสดงระดับโลกเข้ามา ควรมีการทํางานเชิงรุกและจัดตารางให้เต็มตลอดปี นายกรัฐมนตรีได้สั่งการไปที่สํานักงานส่งเสริมการจัดประชุมและนิทรรศการ (TCEB) ให้ออกแบบแผนการเชิงรุก​ 5 ปีครอบคลุมปี​ พ.ศ. 2568 ถึง 2572 และให้เร่งมานําเสนอต่อตนเองในเร็ววัน
รองโฆษกประจําสํานักนายกรัฐมนตรี เปิดเผยอีกด้วยว่า นายกรัฐมนตรี​ กล่าวว่า​ “ความสัมพันธ์​ระหว่างประเทศไทยและประเทศเพื่อนบ้านมีความสําคัญ​เป็นอย่างมาก​ อย่าปล่อยให้ประเด็นการจัดคอนเสิร์ตของนักแสดงระดับโลกมาบั่นทอนความรู้สึกที่เรามีต่อกัน ในการทําธุรกิจและการตลาดนั้น​ การทําสัญญาอนุญาตให้ได้สิทธิแต่เพียงผู้เดียว(exclusive licensing agreement) เป็นเรื่องปรกติ​ สิ่งที่เราต้องทําคือ ย้อนกลับมาเรียนรู้และพัฒนาตัวเราเอง​ สําหรับประเทศไทยแล้ว​ เราก็ถือว่าเป็นศูนย์กลางธุรกิจไมซ์ของเอเชีย (Asia's MICE Hub) เพราะเรามีที่ตั้งของประเทศที่อํานวยให้กับการเป็นศูนย์กลางของภูมิภาคอาเซียน​ เพราะสามารถเชื่อมโยงไปทั่วภูมิภาคเอเชียได้ เรามีอัตลักษณ์ มีการแก้ไขกฎระเบียบให้สะดวกขึ้น มีมาตรการจูงใจผู้ประกอบการ และที่สําคัญเรามีการพัฒนาโครงสร้างพื้นฐานด้านคมนาคมขนส่ง ทั้งทางราง ทางอากาศ อย่างต่อเนื่อง จึงขอให้มั่นใจว่าไทยพร้อมจะเป็นศูนย์กลางกิจกรรมระดับโลกหลากรูปแบบ​ ไม่ว่าจะเป็นการจัด Bangkok World Pride ที่ตอนนี้แผนขยายไปเป็นปี​ 2573 หรือ คอนเสิร์ตของศิลปินดังระดับโลกในอนาคต​ เราไม่ได้พลาดโอกาสอะไร​ แค่เวลาที่ใช่ของเรายังมาไม่ถึง”
รัฐบาลไทย-ข่าวทำเนียบรัฐบาล-​ในห้วงของการประชุม ADMM Retreat นายสุทิน คลังแสง รมว.กห. พร้อมด้วย พล.อ.สนิธชนก สังขจันทร์ ปล.กห. และ พล.อ.ไพบูลย์ วรวรรณปรีชา ยังได้เข้าร่วมหารือทวิภาคีกับ พล.อ.จันสะหมอน จันยาลา
วันพุธที่ 6 มีนาคม 2567
​ในห้วงของการประชุม ADMM Retreat นายสุทิน คลังแสง รมว.กห. พร้อมด้วย พล.อ.สนิธชนก สังขจันทร์ ปล.กห. และ พล.อ.ไพบูลย์ วรวรรณปรีชา ยังได้เข้าร่วมหารือทวิภาคีกับ พล.อ.จันสะหมอน จันยาลา
ในการนี้ นายสุทิน คลังแสง รมว.กห. ได้กล่าวว่า ฝ่ายไทยพร้อมให้การสนับสนุน สปป.ลาว ในการเป็นประธาน ADMM และ ADMM-Plus อย่างเต็มความสามารถ
และไทยยังเชื่อมั่นว่า สปป.ลาว จะนําอาเซียนในการขับเคลื่อนความร่วมมือด้านความมั่นคงไปให้ถึงเป้าหมายตามที่กําหนดไว้ในวิสัยทัศน์อาเซียน 2568 (ASEAN Vision 2025) โดยเฉพาะการมุ่งเน้นไปที่การรวมตัวประชาคมอาเซียน เสริมสร้างการเชื่อมโยง มองเห็นโอกาสที่ท้าทาย รวมถึงการเปลี่ยนแปลงภูมิรัฐศาสตร์ และภูมิเศรษฐศาสตร์ เพื่อนํามาซึ่งสันติภาพ ความมั่นคง
และความยืดหยุ่นให้เกิดขึ้นอย่างรอบด้านในอาเซียน (ASEAN: Together for Peace, Security and Resilience)
ทั้งนี้ ทั้งสองฝ่ายยินดีต่อผลสําเร็จของการประชุมคณะกรรมการร่วมมือรักษาความสงบเรียบร้อยตามชายแดนทั่วไป (General Border Committee: GBC) ครั้งที่ 28 เมื่อ ธันวาคม 2566 รวมทั้งการลงนามในบันทึกความตกลงว่าด้วยความร่วมมือด้านความมั่นคงบริเวณชายแดนระหว่างรัฐบาลแห่งราชอาณาจักรไทยกับรัฐบาลแห่ง สปป.ลาว เพื่อส่งเสริมการแก้ไขปัญหาพื้นที่ชายแดน ปัญหาความมั่นคงในภูมิภาค ปัญหายาเสพติด และการแก้ไขปัญหาหมอกควันข้ามแดน
รัฐบาลไทย-ข่าวทำเนียบรัฐบาล-​ผู้ตรวจฯ ศุภกิจ พร้อมทีม MIND สระบุรี เข้าร่วมประชุมตรวจราชการตามแผนการตรวจราชการแบบบูรณาการของผู้ตรวจราชการสำนักนายกรัฐมนตรี (เขตตรวจราชการที่ 1) ประจำปีงบประมาณ พ.ศ. 2567
วันอังคารที่ 5 มีนาคม 2567
05/03/2567
​ผู้ตรวจฯ ศุภกิจ พร้อมทีม MIND สระบุรี เข้าร่วมประชุมตรวจราชการตามแผนการตรวจราชการแบบบูรณาการของผู้ตรวจราชการสํานักนายกรัฐมนตรี (เขตตรวจราชการที่ 1) ประจําปีงบประมาณ พ.ศ. 2567
​ผู้ตรวจฯ ศุภกิจ พร้อมทีม MIND สระบุรี เข้าร่วมประชุมตรวจราชการตามแผนการตรวจราชการแบบบูรณาการของผู้ตรวจราชการสํานักนายกรัฐมนตรี (เขตตรวจราชการที่ 1) ประจําปีงบประมาณ พ.ศ. 2567 รอบที่ 1 ณ จังหวัดสระบุรี
วันพฤหัสบดีที่ 29 กุมภาพันธ์ 2567
เวลา 09.00 น. นายศุภกิจ บุญศิริ ผู้ตรวจราชการกระทรวงอุตสาหกรรม พร้อมด้วย นายสุวิทย์ วิจิตรโสภาผู้ตรวจราชการสํานักนายกรัฐมนตรี ประจําเขตตรวจราชการที่ 1 นายชีวะภาพ ชีวะธรรม หัวหน้าผู้ตรวจราชการกระทรวงทรัพยากรธรรมชาติและสิ่งแวดล้อม ประจําเขตตรวจราชการที่ 1 ผู้แทนผู้ตรวจราชการจากกระทรวงต่าง ๆ และ ที่ปรึกษาผู้ตรวจราชการภาคประชาชน จังหวัดสระบุรี เข้าร่วมประชุมตรวจราชการตามแผนการตรวจราชการแบบบูรณาการของผู้ตรวจราชการสํานักนายกรัฐมนตรี (เขตตรวจราชการที่ 1) ประจําปีงบประมาณ พ.ศ. 2567 รอบที่ 1 ณ ห้องประชุมพระพุทธบาท ชั้น 4 ศาลากลางจังหวัดสระบุรี โดยมีนายพลวรรธน์ เทียนชัยมงคล รองผู้ว่าราชการจังหวัดสระบุรี และหัวหน้าส่วนราชการที่เกี่ยวข้อง ให้ข้อมูลในประเด็นการตรวจติดตาม ดังนี้
1. ประเด็นนโยบายเร่งด่วนและสําคัญ : มาตรการพักชําระหนี้ให้กับลูกหนี้รายย่อยตามนโยบายรัฐบาล
2. ประเด็นนโยบายสําคัญของรัฐบาล (issue) : การแก้ไขปัญหาการเปลี่ยนแปลงสภาพภูมิอากาศเพื่อมุ่งสู่สังคมคาร์บอนต่ํา
3. ประเด็นนโยบายสําคัญของรัฐบาล (issue) : การส่งเสริมและพัฒนาด้านการท่องเที่ยว
4. การควบคุมเครื่องดื่มแอลกอฮอล์
5.การแก้ไขปัญหามลพิษทางอากาศ (PM 2.5)
เวลา 13.30 น.นายศุภกิจ บุญศิริ ผู้ตรวจราชการกระทรวงอุตสาหกรรม พร้อมด้วยนายนพดล ชีวะอิสระกุล อุตสาหกรรมจังหวัดสระบุรี และเจ้าหน้าที่ฯ ได้เข้าตรวจเยี่ยม บริษัท ศิลาสานนท์ จํากัด ตั้งอยู่ที่ ตําบลหน้าพระลาน อําเภอเฉลิมพระเกียรติ จังหวัดสระบุรี ประกอบกิจการเหมืองหินอุตสาหกรรมชนิดหินปูน เพื่ออุตสาหกรรมก่อสร้าง โดยมีการทําเหมืองที่เป็นไปตามหลักวิศวกรรมเหมืองแร่ โรงโม่หินมีระบบการป้องกันผลกระทบสิ่งแวดล้อม เช่น มีการจัดสร้างโรงโม่หินเป็นระบบปิดคลุม มีการติดตั้งระบบสเปรย์น้ํา และระบบลานล้างล้อ เพื่อลดฝุ่นละอองรวมทั้งมีการปลูกต้นไม้บริเวณพื้นที่สถานประกอบการเพื่อเป็นแนวกันชนป้องกันผลกระทบสิ่งแวดล้อมและเพิ่มพื้นที่สีเขียว ทั้งนี้ บริษัท ศิลาสานนท์ จํากัด ได้รับรางวัลเหมืองแร่สีเขียว (Green Mining) ของกรมอุตสาหกรรมพื้นฐานและการเหมืองแร่ และได้รับรองอุตสาหกรรมสีเขียวระดับที่ 4 วัฒนธรรมสีเขียว (Green Culture ) ของกระทรวงอุตสาหกรรม
รัฐบาลไทย-ข่าวทำเนียบรัฐบาล-​“เกณิกา”เผย รัฐบาล ไม่กังวลฝ่ายค้านเตรียมยื่นญัตติอภิปราย พร้อมตอบทุกคำถาม แต่ขอใช้เวลาให้เกิดประโยชน์กับประเทศ อย่าคิดแต่จะเล่นเกมการเมือง
วันพุธที่ 6 มีนาคม 2567
06/03/2567
​“เกณิกา”เผย รัฐบาล ไม่กังวลฝ่ายค้านเตรียมยื่นญัตติอภิปราย พร้อมตอบทุกคําถาม แต่ขอใช้เวลาให้เกิดประโยชน์กับประเทศ อย่าคิดแต่จะเล่นเกมการเมือง
​“เกณิกา”เผย รัฐบาล ไม่กังวลฝ่ายค้านเตรียมยื่นญัตติอภิปราย พร้อมตอบทุกคําถาม แต่ขอใช้เวลาให้เกิดประโยชน์กับประเทศ อย่าคิดแต่จะเล่นเกมการเมือง
วันนี้ (6 มี.ค. 67) น.ส.เกณิกา อุ่นจิตร์ รองโฆษกประจําสํานักนายกรัฐมนตรี กล่าวถึงกรณีที่พรรคร่วมฝ่ายค้าน มีมติยื่นญัตติขอยื่นเปิดอภิปรายทั่วไปแบบไม่ลงมติ ตามรัฐธรรมนูญมาตรา 152 เพื่อซักถามการทํางานของรัฐบาลในสัปดาห์หน้าว่า เป็นหน้าที่ของฝ่ายบริหาร ถ้าฝ่ายนิติบัญญัติต้องการตรวจสอบการทําหน้าที่ รัฐบาลก็พร้อมชี้แจงตามกฎหมายรัฐธรรมนูญ ทั้งนี้เมื่อพรรคฝ่ายค้านยื่นญัตติต่อประธานสภาฯ แล้ว รัฐบาลก็คงจะหารือกันถึงวันเวลาที่ว่างเว้นจากภารกิจที่ถูกวางไว้ก่อนหน้านี้แล้ว ก่อนที่จะระบุเวลาอีกครั้งหนึ่ง แต่ขอยืนยันว่า รัฐบาลยินดีที่จะตอบข้อซักถามของ สส.ทุกคน โดยไม่มีความวิตกกังวลใด ๆ และมองว่าเป็นโอกาสที่รัฐบาลจะได้ชี้แจงถึงการดําเนินนโยบายในเวลา 6 เดือนที่ผ่านมา
น.ส.เกณิกา กล่าวต่อว่า ตลอดระยะเวลา 6 เดือน รัฐบาลนําโดย นายกรัฐมนตรี เศรษฐา ทวีสิน ได้ทําหน้าที่ฝ่ายบริหารอย่างเต็มที่ และได้ทําตามนโยบายที่ได้ประกาศไว้กับประชาชน ไม่ว่าจะด้านเศรษฐกิจ รายได้ รายจ่าย ความเป็นอยู่ของประชาชน สิ่งแวดล้อม อาทิ การลดรายจ่ายด้านพลังงาน และการคมนาคม, ประกาศเดินหน้าการแก้ไขปัญหาหนี้นอกระบบเป็นวาระแห่งชาติ, การพักหนี้เกษตรกรที่มีหนี้ไม่เกิน 3 แสนบาท, ครม.เห็นชอบจ่ายเงินช่วยค่าเก็บเกี่ยวไร่ละ 1,000 บาท จํานวน 4.68 ล้านครัวเรือนทั่วประเทศ หรือการช่วยชาวไร่อ้อย ตัดอ้อยสด ลด PM 2.5 120 บาท/ตัน ที่กล่าวมาเป็นเพียงแค่ส่วนหนึ่งเท่านั้น
“การที่พรรคฝ่ายค้านกล่าวพาดพิงรัฐบาลว่า ไม่ได้ปฏิบัติตามคําสัญญาที่ให้ไว้กับประชาชน และไม่ทําอะไรเป็นชิ้นเป็นอันนั้น ดิฉันมองว่า ผลงานของรัฐบาลคือสิ่งที่ประชาชนจับต้องได้ มากกว่าคําพูดเลื่อนลอย ไร้หลักฐาน หวังเพียงแค่ผลทางการเมือง เป้าหมายในการทํางานของรัฐบาลคือ การแก้ไขปัญหาให้กับประชาชน และรัฐมนตรีทุกคนสามารถตอบทุกได้ทุกคําถามของฝ่ายค้าน แต่ขอให้ฝ่ายค้านใช้เวลาของสภาให้เกิดประโยชน์กับประเทศชาติมากที่สุด อย่าใช้เวทีนี้เป็นเครื่องมือทางการเมืองที่จะพยายามดิสเครดิตรัฐบาลแบบไม่ชอบธรรม“น.ส.เกณิกา กล่าว
รัฐบาลไทย-ข่าวทำเนียบรัฐบาล-”นฤมล“ เผยข่าวดี เกษตรกรไทยเตรียมเฮ ญี่ปุ่นพร้อมสนับสนุน พิจารณาโควต้านำเข้ากล้วยหอมไทย จำนวน 100,000 ตัน
วันพุธที่ 6 มีนาคม 2567
06/03/2567
”นฤมล“ เผยข่าวดี เกษตรกรไทยเตรียมเฮ ญี่ปุ่นพร้อมสนับสนุน พิจารณาโควต้านําเข้ากล้วยหอมไทย จํานวน 100,000 ตัน
”นฤมล“ เผยข่าวดี เกษตรกรไทยเตรียมเฮ ญี่ปุ่นพร้อมสนับสนุน
พิจารณาโควต้านําเข้ากล้วยหอมไทย จํานวน 100,000 ตัน
วันนี้ (6 มีนาคม 2567) ณ กระทรวงเกษตร ป่าไม้ และประมง กรุงโตเกียว ประเทศญี่ปุ่น ศาสตราจารย์ นฤมล ภิญโญสินวัฒน์ ผู้แทนการค้าไทย พร้อมทีมไทยแลนด์ เข้าพบหารือนาย Ryosuke Ogawa ปลัดกระทรวงเกษตร ป่าไม้ และประมง (Ministry of Agriculture, Forestry and Fisheries: MAFF)
ผู้แทนการค้าเปิดเผยภายหลังการหารือว่า ได้ขอให้ประเทศญี่ปุ่นขยายโควต้านําเข้ากล้วยหอมทองของไทยเข้าประเทศญี่ปุ่นมากขี้นจากเดิม จํานวน 8,000 ตัน ซึ่งโควต้าใกล้จะหมดแล้ว เป็นจํานวน 100,000 ตัน ทั้งนี้ จะเป็นการส่งเข้ามาจําหน่ายโดยไม่เสียภาษีภายใต้กรอบความตกลงหุ้นส่วนเศรษฐกิจไทย-ญี่ปุ่น (Japan – Thailand Economic Partnership Agreement : JTEPA) โดยทาง นาย Ryosuke Ogawa ยินดีให้การสนับสนุน พร้อมจะนําเรื่องดังกล่าวเสนอต่อรัฐบาลญี่ปุ่นให้พิจารณา และส่งต่อให้หน่วยงานที่เกี่ยวข้องดําเนินการต่อไป พร้อมกันนี้ นาย Ryosuke Ogawa ได้กล่าวชื่นชมผลไม้ไทยว่า เป็นผลไม้ที่มีรสชาติอร่อยหลายชนิด และนึกไม่ถึงว่าประเทศไทยจะมีกล้วยหอมไทยที่อร่อย เพราะที่ผ่านมาได้กินแต่ผลไม้ไทยชนิดอื่นที่อร่อย แต่ยังไม่เคยกินกล้วยหอมไทย
นอกจากนี้ ผู้แทนการค้าไทย ได้ขอความอนุเคราะห์ฝ่ายญี่ปุ่นประชาสัมพันธ์เชิญชวนหน่วยงานภาครัฐและภาคเอกชนญี่ปุ่นร่วมสนับสนุนการจัดงานมหกรรมพืชสวนโลก ณ จังหวัดอุดรธานี พ.ศ. 2569 (2026) รวมทั้งขอความอนุเคราะห์ฝ่ายญี่ปุ่นในการสนับสนุนการประมูลสิทธิ์จัดมหกรรมพืชสวนโลก ณ จังหวัดนครราชสีมา ในปี 2572 (2029) (ในระดับ A1) ต่อไป ทั้งนี้ หากประเทศไทย ได้รับสิทธิ์ในการจัดมหกรรมพืชสวนโลก ณ จังหวัดนครราชสีมา ขอเรียนเชิญฝ่ายญี่ปุ่นเข้าร่วมจัดงานดังกล่าว
ผู้แทนการค้าไทย ได้กล่าวขอบคุณญี่ปุ่นที่อนุญาตให้นําเข้ามังคุดจากประเทศไทยโดยมาตรการทางเลือก(ไม่ต้องอบไอน้ํา)โดยฝ่ายไทยจะปฏิบัติ ตามเงื่อนไขอย่างเคร่งครัดต่อไป และขอความอนุเคราะห์กระทรวงเกษตรฯ ญี่ปุ่น ในการอํานวยความสะดวกการประสานงานเรื่องการ จัดส่งเจ้าหน้าที่ตรวจประเมิน (Audit) และการตรวจกักกัน ณ ด่านนําเข้าญี่ปุ่น เช่นนี้ต่อไปในอนาคต พร้อมขอให้ช่วยประชาสัมพันธ์ให้คนญี่ปุ่นทานมังคุด “ราชินีผลไม้ไทย” มากขึ้นอีกด้วย
รัฐบาลไทย-ข่าวทำเนียบรัฐบาล-Sky Doctor ทำการช่วยเหลือเคลื่อนย้ายผู้ป่วยฉุกเฉินทางอากาศยาน ในพื้นที่ จ.แม่ฮ่องสอน
วันพุธที่ 6 มีนาคม 2567
Sky Doctor ทําการช่วยเหลือเคลื่อนย้ายผู้ป่วยฉุกเฉินทางอากาศยาน ในพื้นที่ จ.แม่ฮ่องสอน
หน่วยเฉพาะกิจสิงหนาท กองกําลังนเรศวร จัดอากาศยาน แบบ ฮ.ท.212 จํานวน 1 ลํา สนับสนุนสถาบันการแพทย์ฉุกเฉินแห่งชาติ (สพฉ.) พร้อมทีมแพทย์ฉุกเฉิน Sky Doctor รับผู้ป่วยฉุกเฉินทางอากาศ เพศหญิง อายุ 66 ปี มีภาวะกล้ามเนื้อหัวใจขาดเลือดเฉียบพลัน
จําเป็นต้องได้รับการรักษาอย่างเร่งด่วน จาก โรงพยาบาลศรีสังวาลย์ จ.แม่ฮ่องสอน เพื่อเข้ารับการรักษาพยาบาลต่อที่ โรงพยาบาลนครพิงค์ จ.เชียงใหม่ ใช้เวลาบินประมาณ 50 นาที (ถ้าลําเลียงทางรถยนต์จะใช้เวลาประมาณ 5 ชั่วโมง) ทั้งนี้ได้ผู้ป่วยถึงมือแพทย์อย่างปลอดภัย